ટિઆરા : ટિઆરા એટલે હેડ ઍક્સેસરી. ટિઆરા એટલે ૩ કે ૪ પાતળા વાયરને એકબીજામાં ટ્વિસ્ટ કરી એક સર્કલ બનાવવામાં આવે છે અને એના પર ડેકોરેશન કરવામાં આવે છે; જેમ કે અલગ-અલગ કલરનાં ફ્લાવર, પર્લ, ડાયમન્ડ, કલરફુલ બીડ્સ વગેરે. તમે ટિઆરા ડેઇલી ન પહેરી શકો, પરંતુ કોઈ ફંક્શનમાં પહેરાય; જેમ કે મેંદી સેલિબ્રશન હોય અને વધૂની બધી જ ફ્રેન્ડ્સ ટિઆરા પહેરે તો સારું લાગે કે કોઈ ગર્લ્સ નાઇટ આઉટ હોય તો પહેરી શકાય. ટિઆરા તમે કસ્ટમ મેડ પણ કરાવી શકો. એટલે કે તમારા આઉટફિટને અનુરૂપ પણ કરાવી શકો. ટિઆરા યુવતીઓથી લઈને મહિલા સુધી બધા જ પહેરી શકે. હવે તો કિટી પાર્ટીમાં પણ ટિઆરા પહેરે છે. ટિઆરા પહેરવા માટે એક પર્ફેક્ટ લુકની પણ જરૂર છે; જેમ કે ટિઆરા સૉફ્ટ કર્લ હેર સાથે વધારે સારા લાગે છે.